Jipproponi wkoll proposti li fi kliemu jistgħu jindirizzaw din l-isfida Il-Partit Nazzjonalista iddikjara li huwa favur ir-reklamazzjoni tal-art anke jekk saħaq li din mhux is-soluzzjoni għall-"kriżi" dwar l-iskart tal-kostruzzjoni. Dan qalu l-Kelliem tal-Oppożizzjoni għall-Ambjent Jason Azzopardi waqt konferenza tal-aħbarijiet mal-Kandidat tal-PN għall-Elezzjoni tal-Parlament Ewropew Michael Briguglio u li matulha pproponew li titfassal strateġija nazzjonali dwar l-iskart mill-kostruzzjoni, liema stateġija tkun ibbażata fuq studji li jistħarrġu wkoll l-impatt ambjentali. Tul il-konferenza huma saħqu li din l-istrateġija għandha ssir bis-sehem tal-istakeholders kollha waqt li saħqu li ma għandhiex tittieħed deċiżjoni mgħaġġla mill-Ministru jew "issir reklamazzjoni tal-art mingħajr ma jiġi studjat l-impatt li din jista' jkollha fuq il-fawna, il-baħar u l-inħawi tal-madwar." Fost oħrajn, il-PN qiegħed jagħmel dawn il-proposti biex fi kliemu tiġi indirizzata l-isfida tal-iskart tal-kostruzzjoni: Tul il-konferenza, Azzopardi insista li din il-kriżi nħolqot għax skontu dan huwa każ ieħor fejn il-Gvern ma ppjanax Min-naħa tiegħu, Briguglio qal li dawn id-diffikultajiet qed joħolqu riperkussjonijiet ta' inċertezza u instabilità kemm fuq l-ispejjez tal-kuntratturi kif ukoll fuq il-prezz tal-proprjetà li qed tinbena. “Minflok ħareġ bi pjan sostenibbli għat-tul u s-snin li ġejjin, baqa' ma għamel xejn u għal din il-problema se jispiċċaw jerġgħu jbatu n-nies,” qal Briguglio. 'Pass 'il quddiem għax dan ifisser li jeżisti kunsens wiesgħa' - PL Fi stqarrija, il-Partit Laburista saħaq li l-fatt li l-Partit Nazzjonalista huwa favur il-kunċett ta’ reklamazzjoni tal-art ifisser li fil-pajjiż jeżisti kunsens wiesgħa dwar kwistjoni "tal-ikbar importanza." "Wieħed issa jittama li meta l-pajjiż ikun jeħtieġlu jiddiskuti x’inhuma l-passi li jmiss biex isiru proġetti ta’ dan it-tip, il-Partit Nazzjonalista jipparteċipa b’mod kostruttiv u propożittiv," insista l-Partit Laburista. L-istqarrija fakkret li l-Partit Nazzjonalista għażel " li joqgħod gallarija" kull meta kien mistieden jikkontribwixxi għad-diskussjoni dwar  l-isfida tal-iskart 'Wieħed jittama li issa l-attitudni tkun differenti," temm jgħid il-PL